లాయర్ విశ్వనాథ్

లాయర్ విశ్వనాథ్ 1978, నవంబరు 17న విడుదలైన తెలుగు చలనచిత్రం. ఎస్.డి.లాల్ దర్శకత్వం వహించిన ఈ చిత్రంలో నందమూరి తారక రామారావు , జయసుధ నటించారు. రవి చిత్ర ఫిల్మ్స్ నిర్మాణ సంస్థ  పై వై.వి.రావు నిర్మించాడు. సత్యం సంగీతం సమకూర్చాడు. ఈ చిత్రం విశ్వనాథ్ (1978) అనే హిందీ చిత్రానికి రీమేక్.

 కథ 
విశ్వనాథ్ (ఎన్.టి.రామారావు) ఒక మధ్యతరగతికి కుటుంబీకుడు. పబ్లిక్ ప్రాసిక్యూటరుగా పనిచేస్తూంటాడు. అత్యాచారం, హత్య ఆరోపణలపై పారిశ్రామికవేత్త జిఎన్‌కె (ప్రభాకర్ రెడ్డి) కుమారుడు ప్రభు (శరత్ బాబు), అతని అనుచరుడు షక్కా (శ్రీలంక మనోహర్) కు జీవిత ఖైదు వేయిస్తాడు. జిఎన్‌కె కూడా అన్ని రకాల నేర కార్యకలాపాలకు పాల్పడే అండర్‌వరల్డ్ డాన్ అని నగరంలో చాలామందికి తెలియదు. ప్రతీకారం తీర్చుకోవడం కోసం, అన్ని రకాల పన్నాగాలనూ పన్ని, విశ్వనాథ్‌ను లంచం కేసులో ఇరికించి, స్వల్పకాలిక జైలు శిక్ష పడేలా చేస్తాడు. అతను విడుదలై, ప్రతీకారం తీర్చుకోవాలని నిశ్చయించుకుని, చట్టాన్ని తన చేతుల్లోకి తీసుకొని, జిఎన్‌కె వ్యాపార ప్రయోజనాలపై క్రమపద్ధతిలో దాడి చేయడం మొదలుపెడతాడు. తద్వారా జిఎన్‌కెకు వ్యతిరేకంగా యుద్ధాన్ని మొదలు పెడతాడు, ఈ పనిలో అతడికి కచేరీ కొండయ్య (సత్యనారాయణ) సహాయం చేస్తాడు.

నటీనటులు
 ఎన్.టి.రామారావు
 జయసుధ
 రాజనాల
 ప్రభాకరరెడ్డి
 అల్లు రామలింగయ్య
 త్యాగరాజు
 ధూళిపాళ
 కన్నడ ప్రభాకర్ 

 సాంకేతిక వర్గం 
దర్శకుడు: ఎస్.డి.లాల్ 

నిర్మాత: వై.వి.రావు 

నిర్మాణ సంస్థ: రవి చిత్ర ఫిలిమ్స్ 

సంగీతం: చెళ్లపిళ్ల సత్యం 

కధ: ముక్తా ఘాయి  

మాటలు: గొల్లపూడి మారుతీరావు 

పాటలు: ఆరుద్ర, సి.నారాయణరెడ్డి, వేటూరి సుందరరామమూర్తి 

నేపథ్య గానం: ఎస్.పి .బాలసుబ్రహ్మణ్యం, పి సుశీల, ఎస్ జానకి, ఎం.రమేష్ 

చిత్రానువాదం: రాం కేల్కర్ 

స్టంట్: మాధవన్ 

కొరియోగ్రఫీ: బి.హీరాలాల్ 

ఫోటోగ్రఫి: దేవరాజ్  

కూర్పు: డి.రాజగోపాల్ 

కళ: చలం  

విడుదల:17:11:1978.

 పాటలు 

 మూలాలు 

వర్గం:ఎన్టీఆర్‌ సినిమాలు
వర్గం:రాజనాల నటించిన సినిమాలు
వర్గం:ధూళిపాళ నటించిన సినిమాలు
వర్గం:జయసుధ నటించిన సినిమాలు
వర్గం:త్యాగరాజు నటించిన సినిమాలు